കാബുള് സ്ഫോനടത്തില് മരണം 103 ആയി, മൃതദേഹങ്ങള് ചിതറിക്കിടക്കുന്ന വീഡിയോ പുറത്ത് കാബൂള്: കാബൂളില് വ്യാഴാഴ്ച ഉണ്ടായ നാല് സ്ഫോടനങ്ങളില് 103 പേര് മരിക്കുകയും 143 ല് അധികം പേര്ക്ക് പരിക്കേല്ക്കുകയും ചെയ്തു. വ്യാഴാഴ്ച വൈകുന്നേരം തിരക്കേറിയ കാബൂള് വിമാനത്താവളത്തിന് പുറത്ത് നിന്ന് നിരവധി സ്ഫോടനങ്ങള് റിപ്പോര്ട്ട് ചെയ്തു. കാബൂള് എയര്പോര്ട്ട് സ്ഫോടനത്തില് കൊല്ലപ്പെട്ടവരില് പതിമൂന്ന് യുഎസ് സൈനികരും ഉള്പ്പെടുന്നു കാബൂള് വിമാനത്താവളത്തിന് പുറത്ത് നടന്ന ആക്രമണത്തിന്റെ ഉത്തരവാദിത്തം ഇസ്ലാമിക് സ്റ്റേറ്റ് ഐഎസ് ഏറ്റെടുത്തു. കാബൂള് എയര്പോര്ട്ടിലെ തിരക്കേറിയ കവാടങ്ങളില് ആക്രമണം നടത്തിയ ചാവേര് ബോംബറുടെ ചിത്രവും സംഘടന പുറത്തുവിട്ടു. കാബൂള് എയര്പോര്ട്ടില് മിനിറ്റുകള്ക്കുള്ളില് രണ്ട് സ്ഫോടനങ്ങള് നടന്നപ്പോള്, രണ്ട് സ്ഫോടനങ്ങള് മണിക്കൂറുകള്ക്ക് ശേഷം റിപ്പോര്ട്ട് ചെയ്യപ്പെട്ടു.